માધુરીઃ જો તમે રોલ મૉડેલનો પ્રશ્ન પૂછતા હો તો કોઈ જ નથી. ઈન્ડસ્ટ્રીમાં આવ્યા પછી હું ફિલ્મો જોતી થઈ. પરંતુ મારા બધાં જ દિગ્દર્શકોએ મને પુષ્કળ સહાય કરી છે. નરગીસનો સ્વાભાવિક અભિનય અને સંવાદોની લઢણ મને ગમે છે. મધુબાલાની નઝાકત પસંદ છે. મીનાકુમારીનો વેદનાભર્યો સ્વર વિહવળ બનાવે છે. ફિલ્મોમાં કેટલાંક દ્રશ્યો અમિટ છાપ છોડી જાય છે. અભિનય કરતી વખતે એ કામ આવે છે. સભાનતાપૂર્વકની આ પ્રક્રિયા નથી. એ તો અર્ધચેતન સ્તરે કામ કરે છે.